
                                                                                                     PATVIRTINTA
                                                                                                     Kauno lopšelio-darželio „Rasytė“ 

                                                                                                     direktoriaus 2016 m. vasario 3 d. 

                                                                                                     įsakymu Nr. V-44
KAUNO LOPŠELIS-DARŽELIS „RASYTĖ“

VAIKŲ MAITINIMO ORGANIZAVIMO TVARKOS APRAŠAS

I. BENDROSIOS NUOSTATOS

1. Kauno lopšelio-darželio „Rasytė“ (toliau – įstaiga) vaikų maitinimo organizavimo tvarkos aprašas (toliau – tvarkos aprašas) reglamentuoja ikimokyklinio ir priešmokyklinio amžiaus vaikų maitinimą Kauno lopšelyje-darželyje „Rasytė“.
2. Šio tvarkos aprašo tikslas – sudaryti sąlygas sveikai vaikų mitybai, užtikrinti maisto saugą ir kokybę, patenkinti vaikų maisto fiziologinius poreikius, ugdyti sveikos mitybos įgūdžius.

3. Maitinimas organizuojamas taip, kad būtų sudarytos sąlygos įstaigos darbuotojams ir vaikams pavalgyti šilto maisto.
4. Tvarkos apraše vartojamos sąvokos ir jų apibrėžimai:

4.1. pritaikytas maitinimas – toks maitinimas, kuris užtikrina tam tikro sveikatos sutrikimo (alergija tam tikriems maisto produktams, virškinimo sistemos ligos ar  remisinės jų būklės ir kt.) nulemtas vaiko individualius maistinių medžiagų ir energijos poreikius, parenkant toleruojamus maisto produktus, jų gamybos būdą, konsistenciją ir valgymo režimą, ir yra raštiškai rekomenduojamas gydytojo;

4.2. šiltas maistas – maistas, patiekiamas kaip karštas patiekalas, iki patiekimo vartoti laikomas ne žemesnėje kaip  +68°C temperatūroje;

4.3. valgiaraštis – patiekalų dienos maisto produktų ir patiekalų sąrašas.

5.Maitinimas įstaigoje organizuojamas vadovaujantis teisės aktais, reglamentuojančiais mokinių ir vaikų maitinimo organizavimą, maisto gaminimą, patalpų ir įrangos priežiūrą, higienos normas, sveikatos bei saugos reikalavimus.
6. Maisto produktų pirkimas organizuojamas vadovaujantis Viešųjų pirkimų įstatymo nustatyta tvarka.
7. Sutartys su maisto produktų tiekėjais, laimėjusiais viešųjų pirkimų konkursus, sudaromos teisės aktų nustatytais terminais.
8. Maisto produktų inventorizacija įstaigose atliekama pagal inventorizacijos taisykles, patvirtintas Lietuvos Respublikos Vyriausybės nutarimu.
9. Įstaigos gaunamos tėvų (globėjų) įmokos už maitinimo paslaugą apskaitomos kaip įstaigos gaunamos pajamos iš įmokų teisės aktų nustatyta tvarka.

10. Asmenys, susiję su maitinimo organizavimu ir maisto gamyba, turi būti pasitikrinę sveikatą Lietuvos Respublikos sveikatos apsaugos ministro nustatyta tvarka (prieš pradėdami dirbti ir periodiškai nustatytu dažnumu).
                    11. Šio aprašo reikalavimai privalomi visiems įstaigoje dirbantiems ir maitinimo procese dalyvaujantiems asmenims 
II. VAIKŲ MAITINIMO ORGANIZAVIMAS


12. Įstaigoje maitinimas organizuojamas visiems įstaigą lankantiems vaikams pagal poreikį. Vaikai lopšelyje-darželyje maitinami grupėse 3 kartus per dieną.
13. Įstaigoje organizuojamos: 

13.1. vaikų maitinimo paslaugos, už kurias Kauno miesto savivaldybės tarybos nustatytą užmokestį moka tėvai (kiti teisėti vaiko atstovai); 

13.2. nemokamas priešmokyklinio amžiaus vaikų maitinimas, kuris yra skiriamas Lietuvos Respublikos socialinės paramos mokiniams įstatymo nustatyta tvarka ir finansuojamas iš valstybės biudžeto specialiosios tikslinės dotacijos savivaldybės biudžetui bei savivaldybės biudžeto. Nemokamas maitinimas organizuojamas vadovaujantis Kauno miesto savivaldybės tarybos nustatyta mokinių nemokamo maitinimo tvarka.
14. Nemokamas priešmokyklinio amžiaus vaikų maitinimas yra organizuojamas nuo tada, kai gaunamas Kauno miesto savivaldybės administracijos socialinės paramos skyriaus sprendimas dėl socialinės paramos mokiniui skyrimo. Nemokamas maitinimas skiriamas nuo mokslo metų pradžios iki mokslo metų pabaigos, arba nuo informacijos apie priimtą sprendimą gavimo įstaigoje kitos dienos iki mokslo metų pabaigos. Nemokamas maitinimas teikiamas tik mokslo dienomis iki gegužės 31 d. 
15. Pritaikytas maitinimas organizuojamas atsižvelgiant į pateiktus tėvų prašymus ir gydytojo pažymas su nurodymais apie vaikų maitinimą.
16. 1–7 metų amžiaus vaikams maitinimas organizuojamas ne rečiau kaip kas 3,5 valandas. Vaikai valgo pusryčius,  pietus ir vakarienę. 
17. Kiekvienais mokslo metais įstaigos dietologas, atsižvelgdamas į grupių dienos ritmą, parengia maisto atsiėmimo grafikus. Maitinimo grafikas turi būti sudaromas tokiame laiko intervale:  

17.1. pusryčiai – nuo 8.30 val. iki 9,00 val.; 

17.2. pietūs –  nuo 12.00 val.  iki 12.30 val.; 

17.3. vakarienė – nuo 16,00 val. iki 16.30 val.

18. Maisto atsiėmimo grafikai yra pakabinami stende prie maisto atsiėmimo langelio.

19. Įstaigoje maistas gaminamas atsižvelgiant į fiziologinius vaikų poreikius, amžiaus ypatumus, sveikos mitybos principus ir taisykles.

20. Įstaigoje maitinimas organizuojamas pagal penkiolikos dienų perspektyvinį valgiaraštį, kurį įstaigos dietologas kiekvienais metais  suderina su teritorine visuomenės sveikatos priežiūros įstaiga, teisės aktų nustatyta tvarka.

21. Vaikai maitinami pagal valgiaraščius, patvirtintus įstaigos direktoriaus.
22. Sudarant valgiaraščius atsižvelgiama į tai, kad pusryčiams vaikas turi gauti 20-25 proc., pietums – 35-40 proc., vakarienei 20-25 proc. rekomenduojamo paros maisto raciono kaloringumo.


23. Tėvai (kiti vaiko globėjai):

23.1. pateikdami prašymą įstaigos direktoriui turi teisę pasirinkti maitinimų rūšis, Tėvai gali atsisakyti pusryčių, pietų arba vakarienės;

23.2. apie planuojamus kito mėnesio maitinimų pakeitimus, tėvai privalo informuoti iki einamo mėnesio priešpaskutinę darbo dieną;
23.3. jeigu vaikas nevalgo kurio nors maitinimo, jį privalo pasiimti iki tol, kol grupės vaikai pradės valgyti

                    23.4. vaikams, nevalgantiems pusryčių arba vakarienės neleidžiama atsinešti iš namų užkandžių ir gėrimų.

24.Dietistas:

24.1. rašo kasdieninius valgiaraščius (pareikalavimus), kuriuose nurodo gaminamų patiekalų pavadinimus ir produktų kiekius;

24.2. atsižvelgdamas į dienos valgiaraštį, užsako reikalingus maisto produktus numatytiems patiekalams gaminti;
24.3.  ateinančios dienos valgiaraštį (forma Nr. 299) rašo iš vakaro ir pateikia jį direktoriui pasirašyti. Tuomet atiduoda maisto sandėlininkei dėl maisto produktų atidavimo virtuvei, patiekalų gaminimui.
24.4. konkrečios dienos valgiaraštį baigiama skaičiuoti tada, kai kiekvieną rytą 10.00 val.  grupes surašo informaciją, apie lankančius vaikus ir pasirenkamų maitinimų skaičių dienyne;
24.5. apskaičiuoja kiek vaikų ir kokiais šifrais valgys ir duomenis pateikia virėjui; 
24.6. kontroliuoja maisto produktų kokybę, jų laikymo sąlygas, realizacijos terminus, maisto gamybos procesą virtuvėje;

24.7. vykdo maisto paėmimo ir maitinimo organizavimo grupėse priežiūrą. Stebi ir analizuoja maitinimo procesą grupėje, stalų serviravimą, patiekalų pateikimą vaikui, maisto dalinimą vaikui pagal normą.

25.Maisto sandėlininkas:

25.1. priima iš tiekėjų tik kokybiškus, realizacijos laiką atitinkančius produktus ir juos sandėliuoja griežtai vykdydamas higienos normos reikalavimus;

25.2. maisto sąskaitose-faktūrose prie produktų pavadinimų užrašo kodus, pateikia jas direktoriui pasirašyti, ir pasirašytas sąskaitas-faktūras pateikia įstaigos vyr. buhalteriui;
25.3. produktus iš sandėlio išduoda virėjoms tik pagal dienos valgiaraštį. 
25.4. kasdien vykdo tikslią maisto produktų gavimo ir išlaidų registraciją knygoje „Maisto produktų registras“; 
25.5. maisto produktus nurašo kiekvieną dieną pagal tos dienos valgiaraštį;
25.6.  Mėnesio pabaigoje derina maisto produktų likučius su įstaigos vyr. buhalteriu.
26. Virėjas:

26.1. pagal iš vakaro sudarytą valgiaraštį analizuoja gaminio receptūras ir gamybos technologijos aprašymo korteles, susipažįsta su ateinančios dienos patiekalų ruošimo technologija;

26.2. pusryčius ruošia pagal vakarykštės dienos vaikų skaičių;

26.3. priima maisto produktus iš maisto sandėlininkės einamai dienai pagal iš vakaro sudarytą valgiaraštį. Priėmus produktus ir juos patikrinus (pagal svorį) pasirašo valgiaraštyje nurodytoje vietoje; 

26.4. atlieka kontrolinius svėrimus;
26.5. atsako už tikslų maisto atidavimą pagal normą. Pasveria porciją vienam vaikui ir apskaičiavus išduoda į grupes atitinkamai pagal grupėse esančių vaikų skaičių;

26.6. maistą į grupes atiduoda tik pagal nustatytą maisto atsiėmimo grafiką;

26.7. matuoja ir fiksuoja patiekalų šiluminio apdorojimo temperatūrą.

27. Vyr. buhalteris registruoja maisto sąskaitas-faktūras, jas užpajamuoja ir vykdo jų apskaitą buhalterinės apskaitos programos pagalba pagal prekės kodą, pavadinimą, kiekį ir vertę.
28. Vaikų maitinimo procesą grupėje organizuoja ir už jį atsako grupės auklėtoja. 
III. MOKESTIS UŽ MAITINIMO PASLAUGAS


28. Išlaidos vaikų mitybai padengti yra apskaičiuojamos vadovaujantis Kauno miesto savivaldybės tarybos 2010-07-09 sprendimu Nr. T-350 „Dėl maitinimo paslaugų teikimo Kauno miesto  savivaldybės įsteigtų švietimo įstaigų ikimokyklinėse ir priešmokyklinėse grupėse“. 

29. Maitinimo mokestis:


29.1. lopšelio grupės vaiko mityba: Pusryčiai – 0,48 Eur. / 1,65 Lt.

                                                         Pietūs – 0,85 Eur. / 2,95 Lt

                                                                              Vakarienė - 0,48 Eur. / 1,65 Lt.
                                                                              Visos dienos -1,81 Eur. 6,25 Lt.

29.2. darželio grupės vaiko mityba: Pusryčiai – 0,52 Eur. / 1,80 Lt.


                                                         Pietūs – 0,98 Eur. / 3,38 Lt

                                                                              Vakarienė - 0,0,52 Eur. / 1,80 Lt.

                                                                              Visos dienos -2,02 Eur. 6,98 Lt.

                     29.3 Darbuotojams, pageidaujantiems pietauti, už  kiekvienus pietus 1,16 Eur/ 4 Lt

                     30.Kauno miesto savivaldybės tarybos sprendimo NR.T-440 nemokamam                         maitinimui skirtiems produktams įsigyti skiriamų lėšų dydis

                     30.1 Priešmokyklinio ugdymo vaikams   - pusryčiai 0,75 Eur.

                     30.2  Priešmokyklinio ugdymo vaikams – pietūs  1,40 Eur.


30. Mokestis yra mokamas už kiekvieną lankytą arba nelankytą ir nepateisintą dieną. Mokėjimo dydis priklauso nuo tėvų pasirinkto dienos maitinimų skaičiaus ir maitinimo rūšių. 

IV. Maisto bloko patalpų ir įrangos priežiūra

31. Maisto produktų tiekimas į įstaigą, jų laikymas, maisto gaminimas ir maisto tvarkymo įranga turi atitikti Valstybinės maisto ir veterinarijos tarnybos  ir kitų teisės aktų reikalavimus. 

32. Indai ir įrankiai turi būti plaunami naudojant tik indų plovimui skirtas priemones. 

33. Langų stiklai, šviestuvai turi būti valomi pagal reikmes, bet ne rečiau kaip du kartus per metus. 

34. Kenkėjų kontrolė ir naikinimas atliekami teisės aktų nustatyta tvarka. 

35. Naudojami valikliai, dezinfektantai, kiti biocidai turi būti teisės aktų nustatyta tvarka leistini naudoti Lietuvos Respublikoje. 

36. Kontrolės prietaisai ir įrengimai naudojami, prižiūrimi ir metrologiškai tikrinami vadovaujantis teisės aktuose nustatytais  reikalavimais. 

37. Maisto bloko patalpos turi atitikti higienos ir sanitarijos normų reikalavimus, turėti atskirą įėjimą.

38 Įstaigoje vieną  kartą per metus vykdomas maitinimo organizavimo vidaus auditas
IV. BAIGIAMOSIOS NUOSTATOS


32. Lopšelyje-darželyje „Rasytė“ už vaikų maitinimo organizavimą atsako dietistė
33. Maisto sandėlininkė atsakinga už produktų priėmimą, išdavimą, realizacijos terminus, dokumentus.


34. Vaikų maitinimą Kauno lopšelyje-darželyje „Rasytė“ koordinuoja įstaigos direktorius.

